

*დამტკიცებულია შპს ევროპის უნივერსიტეტის*

*რექტორის 2024 წლის 7 მარტის №8680*

**შპს ევროპის უნივერსიტეტის**

**სამართლის, ჰუმანიტარულ და სოციალურ მეცნიერებათა**

**ფაკულტეტის დებულება**

2024 წელი



დოკუმენტის შინაარსი

შინაარსი

[მუხლი 1. ფაკულტეტის სტატუსი 3](#_Toc160119968)

[მუხლი 2. ფაკულტეტის ძირითადი მიზნები და ამოცანები 3](#_Toc160119969)

[მუხლი 3. ფაკულტეტის სტრუქტურა 4](#_Toc160119970)

[მუხლი 4. ფაკულტეტის საბჭო და მისი უფლებამოსილება 4](#_Toc160119971)

[მუხლი 5. ფაკულტეტის საბჭოს შემადგენლობა 6](#_Toc160119972)

[მუხლი 6. ფაკულტეტის საბჭოს ფორმირების წესი 6](#_Toc160119973)

[მუხლი 7. სხდომების ჩატარებისა და გადაწყვეტილების მიღების წესი 8](#_Toc160119974)

[მუხლი 8. ფაკულტეტის საბჭოს სხდომის ოქმი 9](#_Toc160119975)

[მუხლი 9. ფაკულტეტის საბჭოს წევრის უფლებამოსილების შეწყვეტა 9](#_Toc160119976)

[მუხლი 10. ფაკულტეტის დეკანი 9](#_Toc160119977)

[მუხლი 11. ფაკულტეტის დეკანის მოადგილე 11](#_Toc160119978)

[მუხლი 12. ფაკულტეტის სასწავლო პროცესის მართვის მენეჯერი 12](#_Toc160119979)

[მუხლი 13. სასწავლო ცენტრ(ებ)ი და სამეცნიერო-კვლევითი ინსტიტუტ(ებ)ი 13](#_Toc160119980)

[მუხლი 14. სამართლის ინსტიტუტი 13](#_Toc160119981)

[მუხლი 15. სამართლებრივი დახმარების ცენტრი 14](#_Toc160119982)

[მუხლი 16. საგანმანათლებლო პროგრამის კომიტეტი 15](#_Toc160119983)

[მუხლი 17. საგანმანათლებლო პროგრამის ხელმძღვანელი 15](#_Toc160119984)

[მუხლი 18. არქეოლოგიის დეპარტამენტი 16](#_Toc160119985)

[მუხლი 19. ისტორიულ-არქეოლოგიური მუზეუმი 17](#_Toc160119986)

[მუხლი 20. აკადემიკოს ანდრია აფაქიძის სახელობის არქეოლოგიის ინსტიტუტი 17](#_Toc160119987)

[მუხლი 21. დასკვნითი და გარდამავალი დებულებები 18](#_Toc160119988)



# მუხლი 1. ფაკულტეტის სტატუსი

1. შპს ევროპის უნივერსიტეტის (შემდგომში - „უნივერსიტეტი“) სამართლის, ჰუმანიტარულ და სოციალურ მეცნიერებათა ფაკულტეტი (შემდგომში - ,,ფაკულტეტი“) არის უნივერსიტეტის ძირითადი საგანმანათლებლო ერთეული, რომელიც აკადემიური თავისუფლებისა და ინსტიტუციური ავტონომიის პირობებში, განხორციელებული საგანმანათლებლო პროგრამებისა და სამეცნიერო კვლევების მეშვეობით, უზრუნველყოფს სტუდენტთა მომზადებას ფაკულტეტის ფარგლებში მოქმედი საგანმანათლებლო პროგრამების შესაბამისად და მათთვის კვალიფიკაციის მინიჭებას.

2. ფაკულტეტი ანგარიშვალდებულია უნივერსიტეტის რექტორის წინაშე.

3. ფაკულტეტი მოქმედებს საქართველოს მოქმედი კანონმდებლობის, უნივერსიტეტის დებულების, წინამდებარე დებულებისა და უნივერსიტეტის სხვა სამართლებრივი აქტების საფუძველზე.

4. ფაკულტეტი არ არის იურიდიული პირი.

# მუხლი 2. ფაკულტეტის ძირითადი მიზნები და ამოცანები

ფაკულტეტის ძირითადი მიზნები და ამოცანები:

ა) თანამედროვე სტანდარტების შესატყვისი და ხელმისაწვდომი განათლების მიღების შესაძლებლობის უზრუნველყოფა;

ბ) ადგილობრივი და საერთაშორისო ბაზრის მზარდი მოთხოვნების შესაბამისი, მომავალზე ორიენტირებული, მაღალკვალიფიციური, კონკურენტუნარიანი სპეციალისტების მომზადება;

გ) ფაკულტეტის პერსონალისათვის და სტუდენტებისთვის სწავლების, სამეცნიერო-კვლევითი საქმიანობის განხორციელების მიზნით, სათანადო პირობების შექმნა და მუდმივ განვითარებაზე ზრუნვა;

დ) უნივერსიტეტის სტუდენტთა და აკადემიური პერსონალის საგანმანათლებლო, სამეცნიერო -კვლევით პროექტებში მონაწილეობის ხელშეწყობა;

ე) სტუდენტთა პროფესიული საქმიანობისათვის პროფესიული და პრაქტიკული უნარ-ჩვევების ჩამოყალიბების და განვითარების ხელშეწყობა;

ვ) სტუდენტთა და სხვა დაინტერესებულ პირთა ინტერესებისა და შესაძლებლობების შესაბამისად კვალიფიკაციის ამაღლებისა და გადამზადების კურსების, ტრენინგების ჩატარების ხელშეწყობა;

ზ) საგანმანათლებლო პროგრამების მუდმივი გაუმჯობესებისა და სრულყოფის გზების დასახვა;

თ) ფაკულტეტის მართვაში სტუდენტთა ჩართულობის უზრუნველყოფა.

# მუხლი 3. ფაკულტეტის სტრუქტურა

1. ფაკულტეტის მართვის ორგანოები/მმართველი სუბიექტებია:

ა) ფაკულტეტის საბჭო;

ბ) დეკანი.

2. ფაკულტეტზე არსებული სტრუქტურული ერთეულები:

ა) სასწავლო ცენტრ(ებ)ი და სამეცნიერო-კვლევითი ინსტიტუტ(ებ)ი;

ბ) არქეოლოგიის დეპარტამენტი;

გ) საგანმანათლებლო პროგრამების კომიტეტები.

3. ფაკულტეტზე დასაქმებულ პირთა რაოდენობა განისაზღვრება უნივერსიტეტის საშტატო განრიგის შესაბამისად.

# მუხლი 4. ფაკულტეტის საბჭო და მისი უფლებამოსილება

1. სამართლის, ჰუმანიტარულ და სოციალურ მეცნიერებათა ფაკულტეტის საბჭო (შემდგომში- „ფაკულტეტის საბჭო“) არის ფაკულტეტის მართვის ორგანო, რომელიც ახორციელებს ფაკულტეტის აკადემიური საქმიანობის დაგეგმვას, საგანმანათლებლო და სამეცნიერო-კვლევითი პროცესის მხარდაჭერას, საგანმანათლებლო პროგრამის კურსდამთავრებულებისათვის შესაბამისი კვალიფიკაციის მინიჭებას, განიხილავს ფაკულტეტის საგანმანათლებლო პროგრამების შემუშავების, მასში ცვლილების შეტანისა და განვითარების საკითხს.

2. ფაკულტეტის საბჭო ახორციელებს შემდეგ უფლებამოსილებებს:

ა) მოქმედი კანონმდებლობისა და შიდა საუნივერსიტეტო სამართლებრივი აქტების შესაბამისად კურსდამთავრებულებს ანიჭებს შესაბამის კვალიფიკაციას; იღებს გადაწყვეტილებას მასწავლებლის მომზადების საგანმანათლებლო პროგრამის კურსდამთავრებულთა მიერ პროგრამის დასრულების შესახებ;

ბ) მონაწილეობს საგანმანათლებლო პროგრამების შემუშავების, ცვლილებებისა და მათი განვითარების პროცესში;

გ) განიხილავს ახალი საგანმანათლებლო პროგრამის ინიცირების საკითხს, უზრუნველყოფს ბაზრის კვლევის, პროგრამის მოთხოვნადობისა და პროგრამის განხორციელებისთვის საჭირო რესურსების შესახებ ანგარიშის მომზადებას, რომელსაც დეკანი წარუდგენს მმართველს საბჭოს;

დ) განიხილავს საგანმანათლებლო პროგრამაში ცვლილებების შეტანის, პროგრამის განახლების ან ახალი პროგრამის დამტკიცების, საგანმანათლებლო პროგრამის გაუქმების საკითხს;

ე) განიხილავს საგანმანათლებლო პროგრამების ხელმძღვანელის/თანახელმღვანელის, პროგრამის კომიტეტის შემადგენლობას, ასევე განიხილავს კომიტეტის სხდომებზე დამსწრე სტუდენტის კანდიდატურას, რომელსაც დასამტკიცებლად წარუდგენს რექტორს;

ვ) იღებს გადაწყვეტილებას აფილირებული აკადემიური პერსონალისთვის აფილირების ხელშეკრულების ფარგლებში სამეცნიერო-კვლევითი საქმიანობის დასაფინანსებლად ავანსის სახით მოთხოვნილი თანხის გაცემის შესახებ და გადაწყვეტილებას წარუდგენს რექტორს;

ზ) საბჭო უფლებამოსილია აფილირებულ ან სხვა პერსონალს დაუფინანსოს ისეთი სამეცნიერო - კვლევითი საქმიანობა, რომელსაც განახორციელებს ევროპის უნივერსიტეტის სახელით. იმ შემთხვევაში, თუ ფაკულტეტის ბიუჯეტში არ არის გათვალისწინებული თანხა აუცილებელია რექტორის თანხმობა;

თ) საბჭო უფლებამოსილია განიხილოს აფილირებული ან სხვა პირის მიერ წარდგენილი სამეცნიერო-კვლევითი პროექტი, რომელიც განხორციელდება ევროპის უნივერსიტეტის სახელით. თუ, საბჭო დაადგენს კვლევითი პროექტის შესაბამისობას უნივერსიტეტის სტრატეგიასა და კვლევითი პრიორიტეტებთან, საბჭოს თავმჯდომარე/დეკანი მიმართავს რექტორს კვლევით-სამეცნიერო პროექტის შეფასების მიზნით კომისიის დამტკიცების თაობაზე და წარუდგენს კომისიის შემადგენლობას. კვლევითი პროექტის შეფასება ხორციელდება კვლევის დაფინანსების წესის შესაბამისად;

ი) წარადგენს მმართველი საბჭოს წევრობის შემდეგ კანდიდატურებს: ერთ აფილირებულ აკადემიურ პერსონალს, ერთ კურსდამთავრებულს, ერთ სტუდენტს და ერთ დამსაქმებელს;

კ) განიხილავს ფაკულტეტზე აკადემიური კონკურსის გამოცხადების საჭიროების საკითხს და კონკურსის გამოცხადების შესახებ ფაკულტეტის საბჭოს გადაწყვეტილების საფუძველზე, საბჭოს თავმჯდომარე/დეკანი მიმართავს რექტორს შესაბამისი სამართლებრივი აქტის გამოცემის მიზნით;

ლ) ამტკიცებს სტუდენტთა საბაკალავრო/სამაგისტრო ნაშრომის/პროექტის თემატიკას, საბაკალავრო/სამაგისტრო ნაშრომის/პროექტის ხელმძღვანელს და რეცენზენტ(ებ)ს[[1]](#footnote-1); განიხილავს სააპელაციო კომისიის შემადგენლობას, რომელიც დეკანის მიერ დასამტკიცებლად წარედგინება რექტორს;

მ) ახორციელებს საქართველოს კანონმდებლობით და უნივერსიტეტის სამართლებრივი აქტებით მისთვის მინიჭებულ სხვა უფლებამოსილებას.

# მუხლი 5. ფაკულტეტის საბჭოს შემადგენლობა

1. ფაკულტეტის საბჭოს შემადგენლობაში შედის ფაკულტეტის დეკანი, ფაკულტეტის აფილირებული პერსონალი და სტუდენტები.

2. ფაკულტეტის საბჭოს თავჯდომარეობს დეკანი, ხოლო მისი არყოფნის შემთხვევაში, რექტორის სამართლებრივი აქტით განსაზღვრული დეკანის მოვალეობის შემსრულებელი.

# მუხლი 6. ფაკულტეტის საბჭოს ფორმირების წესი

1. ფაკულტეტის საბჭოში სტუდენტთა არჩევის საკითხი რეგულირდება შემდეგნაირად:

ა) ფაკულტეტის საბჭოში სტუდენტთა რაოდენობა განისაზღვრება ფაკულტეტის საბჭოში შემავალი აფილირებული პერსონალის საერთო რაოდენობის არანაკლებ ერთი მეოთხედით, (ფაკულტეტზე სტუდენტთა შესაბამისი რაოდენობის არსებობის შემთხვევაში);

ბ) ფაკულტეტის საბჭოში ამ მუხლის ,,ა“ ქვეპუნქტით განსაზღვრული რაოდენობის სტუდენტებს შესაბამისი ფაკულტეტის სტუდენტებისაგან წარადგენს სტუდენტური თვითმართველობა.

2. ფაკულტეტის საბჭოში აფილირებული პერსონალის არჩევის საკითხი რეგულირდება შემდეგნაირად: ფაკულტეტზე ორმოცი ან ორმოცზე ნაკლები აფილირებული პერსონალის არსებობის შემთხვევაში, ფაკულტეტის საბჭოს შემადგენლობაში შედის ფაკულტეტის ყველა აფილირებული პერსონალი, ხოლო თუ მათი რიცხვი ორმოცს აღემატება, მაშინ ტარდება არჩევნები; ასეთ შემთხვევაში, საბჭოს წევრთა რაოდენობა განისაზღვრება მინიმუმ ორმოცით და ორმოცს ზემოთ ყოველ 10 აფილირებულ პერსონალზე 1 წევრით (*მაგ. თუ ფაკულტეტზე 50 აფილირებული პერსონალია, საბჭოს წევრთა რაოდენობა იქნება 40 წევრი და დანარჩენ 10 პერსონალზე - 1 წევრი, ჯამში 41 წევრი).*

3. არჩევნების დღე განისაზღვრება რექტორის ბრძანებით და ცხადდება არჩევნებამდე არანაკლებ 15 დღით ადრე. ფაკულტეტის საბჭოს წევრად საკუთარი კანდიდატურის წარდგენა შეუძლია ფაკულტეტის ნებისმიერ აფილირებულ პერსონალს არჩევნების გამოცხადებიდან 5 კალენდარული დღის ვადაში. წარდგენილი კანდიდატების არჩევა ხდება აფილირებული აკადემიური პერსონალის მიერ.

4. არჩევნების ჩატარებას უზრუნველყოფს საარჩევნო კომისია, რომლის შემადგენლობას დეკანის წარდგინებით ამტკიცებს რექტორი. საარჩევნო კომისიის შემადგენლობაში არ შეიძლება შედიოდეს უნივერსიტეტის აფილირებული, აკადემიური, მოწვეული პერსონალი ან პროგრამის ხელმძღვანელი. არჩევნები ტარდება ფარული კენჭისყრით. იმისთვის, რომ არჩევნები ჩაითვალოს ჩატარებულად აუცილებელია მასში მონაწილეობა მიიღოს აფილირებული პერსონალის 50%-ზე მეტმა.

5. საარჩევნო ბიულეტენის (*დანართი №1)* მისაღებად ამომრჩეველი ვალდებულია, საარჩევნო კომისიას წარუდგინოს პირადობის დამადასტურებელი მოწმობა. ბიულეტენის სარეგისტრაციო ბარათი (დანართი №2) ბიულეტენის ნომრის მითითებით, რჩება ხმის მიცემის პროცედურის კომისიასთან, ხოლო მეორე ნაწილი გადაეცემა ამომრჩეველს.

6. საარჩევნო ბიულეტენზე განთავსებულია ყველა იმ აფილირებული პერსონალის სია, ვინც ამ მუხლის მე-3 პუნქტის მიხედვით წამოაყენა საკუთარი კანდიდატურა.

7. ამომრჩეველი ვალდებულია, ბიულეტენის მიღების შემდეგ, ფარულად მოახდინოს ბიულეტენზე განთავსებული ერთი, რამდენიმე ან ყველა კანდიდატის შემოხაზვა (მათ შორის საკუთარი კანდიდატურისაც).

8. არჩევნების ჩატარებიდან 1 დღის ვადაში ხდება ხმების დათვლა და შედეგების გამოქვეყნება. საბჭოს წევრთა განსაზღვრული რაოდენობის ფარგლებში, ფაკულტეტის საბჭოს წევრები ხდებიან უკეთესი შედეგების მქონე კანდიდატები. კანდიდატების მიერ თანაბარი ხმების მიღების შემთხვევაში, ტარდება განმეორებითი არჩევნები.

9. განმეორებითი არჩევნები ჩატარდება, ასევე, თუ პირველ ტურში საბჭოს წევრთა განსაზღვრული რაოდენობა ვერ იქნა არჩეული.

10. განმეორებითი არჩევნები (მეორე ტური) ტარდება პირველი არჩევნების შედეგების გამოცხადებიდან არაუგვიანეს 1 თვისა არჩევნების პირველი ტურისათვის დადგენილი წესების შესაბამისად.

11. განმეორებით არჩევნებში არ ხდება პირველ ტურში არჩეული წევრების კანდიდატურების განმეორებით წარდგენა.

12. საბჭოს დაკომპლექტება ხორციელდება პირველ და მეორე ტურში არჩეული კანდიდატებით, წინასწარ განსაზღვრული რაოდენობის ფარგლებში.

13. ფაკულტეტის საბჭო, პირველი შეკრებისთანავე, ცნობს თავის უფლებამოსილებას.

14. არჩევნების მეშვეობით ფაკულტეტის საბჭოს ფორმირების შემთხვევაში, თუ საბჭოს წევრების ვადის გასვლის ან სხვა გარემოების გათვალისწინებით შეწყდება მათი უფლებამოსილება და საბჭოს წევრთა რაოდენობა გახდება 5- ზე ნაკლები ინიშნება ხელახალი არჩევნები.

15. ფაკულტეტის საბჭოში სტუდენტის უფლებამოსილების შეწყვეტის შემთხვევაში, სტუდენტური თვითმართველობა წარადგენს ახალ კანდიდატურას სტუდენტთა ქვოტის ფარგლებში.

16. ფაკულტეტის საბჭოს ორგანიზაციულ მხარდაჭერას უზრუნველყოფს საბჭოს მდივანი, რომელსაც ირჩევს ფაკულტეტის საბჭო თავისი შემადგენლობიდან.

# მუხლი 7. სხდომების ჩატარებისა და გადაწყვეტილების მიღების წესი

1. ფაკულტეტის საბჭოს სხდომას იწვევს ფაკულტეტის დეკანი, ხოლო მისი არყოფნის შემთხვევაში - რექტორის სამართლებრივი აქტით განსაზღვრული დეკანის მოვალეობის შემსრულებელი.

2. ფაკულტეტის საბჭოს სხდომა შეიძლება მოწვეულ იქნეს, ასევე, ფაკულტეტის საბჭოს წევრთა ერთი მესამედის გადაწყვეტილებით.

3. ფაკულტეტის საბჭოს სხდომები ტარდება საჭიროებისამებრ, მაგრამ არანაკლებ სემესტრში ერთხელ.

4. ფაკულტეტის საბჭოს თავმჯდომარე ვალდებულია, საბჭოს სხდომამდე გონივრული ვადით ადრე მიაწოდოს ინფორმაცია ფაკულტეტის საბჭოს წევრებს და ფაკულტეტის აკადემიურ პერსონალს სხდომის ჩატარების თარიღის, დროის და დღის წესრიგის შესახებ ელექტრონული ფოსტის მეშვეობით.

5. ფაკულტეტის არააფილირებული აკადემიური პერსონალი (ან აფილირებული აკადემიური პერსონალი, რომელიც არ შედის ფაკულტეტის საბჭოს შემადგენლობაში) უფლებამოსილია დაესწროს ფაკულტეტის საბჭოს სხდომას და სათათბირო ხმის[[2]](#footnote-2) უფლებით მონაწილეობა მიიღოს საკითხის განხილვაში.

6. ფაკულტეტის აკადემიური პერსონალი (ან აფილირებული აკადემიური პერსონალი, რომელიც არ შედის ფაკულტეტის საბჭოს შემადგენლობაში) ასევე, უფლებამოსილია წერილობითი ფორმით მიმართოს ფაკულტეტის საბჭოს თავმჯდომარეს, ფაკულტეტის საბჭოზე მისთვის სასურველი საკითხის განხილვის თაობაზე.

7. ფაკულტეტის საბჭოს სხდომა გადაწყვეტილებაუნარიანია, თუ მას ესწრება ფაკულტეტის საბჭოს წევრთა სიითი შემადგენლობის უმრავლესობა;

8. თუ წინამდებარე დებულებით სხვა რამ არ არის დადგენილი, ფაკულტეტის საბჭოს გადაწყვეტილებები მიიღება ღია კენჭისყრით, სხდომაზე დამსწრეთა უმრავლესობით, განსაკუთრებულ შემთხვევებში ფარული კენჭისყრის ჩატარების საკითხს წინასწარ წყვეტს ფაკულტეტის საბჭო.

# მუხლი 8. ფაკულტეტის საბჭოს სხდომის ოქმი

1. ფაკულტეტის საბჭოს წევრთა შეკრებისა და სხდომის ჩატარების, აგრეთვე, გადაწყვეტილების მიღების ფაქტზე დგება სხდომის ოქმი, რომელსაც ხელს აწერს საბჭოს თავმჯდომარე, მისი არყოფნის შემთხვევაში - საბჭოს თავმჯდომარის მოვალეობის შემსრულებელი და საბჭოს მდივანი.

2. ფაკულტეტის საბჭოს სხდომების ოქმები ინახება ფაკულტეტის დეკანის მიერ არანაკლებ 3 წლის განმავლობაში, რის შემდეგაც გადაეცემა უნივერსიტეტის არქივს.

# მუხლი 9. ფაკულტეტის საბჭოს წევრის უფლებამოსილების შეწყვეტა

ფაკულტეტის საბჭოს წევრების უფლებამოსილების შეწყვეტის საფუძვლები:

ა) ფაკულტეტის საბჭოს წევრად არჩეული აფილირებული აკადემიური პერსონალის უფლებამოსილების ვადა განისაზღვრება აფილირებული აკადემიური პერსონალის თანამდებობაზე ყოფნის ვადით. ფაკულტეტის საბჭოს წევრი აფილირების შეთანხმების შეწყვეტის შემთხვევეში, ავტომატურად კარგავს ფაკულტეტის საბჭოს წევრობის უფლებას.

ბ) ფაკულტეტის საბჭოს წევრი სტუდენტი, სტატუსის შეწყვეტის ან სხვა ფაკულტეტზე მობილობის წესით გადასვლის შემთხვევაში ავტომატურად კარგავს ფაკულტეტის საბჭოს წევრობის უფლებას, ასეთ შემთხვევაში სტუდენტური თვითმმართველობა წარადგენს ახალ კანდიდატს.

# მუხლი 10. ფაკულტეტის დეკანი

1. ფაკულტეტის დეკანის საქმიანობის მიზანია ფაკულტეტზე სასწავლო პროცესის გამართული მიმდინარეობის უზრუნველყოფა და შესაბამისი მიმართულებებით სამეცნიერო-კვლევითი საქმიანობის ზედამხედველობა. დეკანი ანგარიშვალდებულია უნივერსიტეტის რექტორის წინაშე.

2. ფაკულტეტის დეკანის ფუნქციებია:

ა) ფაკულტეტზე დასაქმებულთა მიერ თავიანთი უფლებამოსილებების ჯეროვნად განხორციელების, მათ შორის სამოქმედო გეგმის შესრულების ზედამხედველობა და შესაბამისი დავალებების მიცემა;

ბ) უნივერსიტეტის მისიისა და სტრატეგიის შესაბამისად, ფაკულტეტის სამოქმედო გეგმის შემუშავება და მისი შესრულების პროცესის ზედამხედველობა კვარტლური და წლიური ანგარიშების მომზადება;

გ) ფაკულტეტის ბიუჯეტის სწორად ფორმირებისა და შემდგომი პროცესების განხორციელების კოორდინაცია;

დ) ფაკულტეტზე სასწავლო პროცესის ეფექტიანი ადმინისტრირება და შესაბამის სტრუქტურულ ერთეულებთან თანამშრომლობა;

ე) ფაკულტეტზე არსებული სამეცნიერ-კვლევითი ინსტიტუტ(ებ)ისა და სამეცნიერო კვლევითი საქმიანობის ზედამხედველობა;

ვ) სტუდენტთა სამეცნიერო კონფერენციების ორგანიზება;

ზ) ფაკულტეტისთვის გამოყოფილი სახსრების მიზნობრივი გამოყენების უზრუნველყოფა, მატერიალურ-ტექნიკური ბაზისა და სასწავლო რესურსების დაცვასა და მიზნობრივ გამოყენებაზე ზრუნვა;

თ) ფაკულტეტის საბჭოს სხდომების თავმჯდომარეობა და ფაკულტეტის საბჭოზე განსახილველი საკითხების განსაზღვრა;

ი) აკადემიური კალენდრისა და ცხრილების შედგენის პროცესის კოორდინაცია, შესაბამის პირებთან/ სტრუქტურულ ერთეულებთან მჭიდრო თანამშრომლობით;

კ) ფაკულტეტის საბჭოს გადაწყვეტილების საფუძველზე, პროგრამის ხელმძღვანელის/თანახელმძღვანელის კანდიდატურისა და პროგრამის კომიტეტების შემადგენლობის რექტორისთვის წარდგენა;

ლ) პროგრამის ხელმძღვანელების/თანახელმძღვანელების ზედამხედველობა საგანმანათლებლო პროგრამების შემუშავების, განახლებისა და განხორციელების პროცესში;

მ) აკადემიური/მოწვეული პერსონალის კვალიფიკაციის ამაღლებისა და პროფესიული განვითარების შესახებ წინადადებების წარდგენა შესაბამისი სტრუქტურულ ერთეულისთვის;

ნ) შესაბამისი სტრუქტურული ერთეულისთვის ფაკულტეტის ადმინისტრაციული, აკადემიური, მოწვეული პერსონალის წახალისებისა და დისციპლინური პასუხისმგებლობის დაკისრების შესახებ წინადადებების წარდგენა;

ო) რექტორისთვის სტიპენდიანტთა სიის წარდგენა;

პ) თავისი კომპეტენციის ფარგლებში დროებითი და მუდმივმოქმედი კომისიების შემადგენლობის რექტორისთვის დასამტკიცებლად წარდგენა;

ჟ) სასწავლო პროცესის ადმინისტრირების სამსახურისთვის ინფორმაციის/ დოკუმენტაციის წარდგენა სტუდენტთა ჩარიცხვის, სტუდენტისთვის სტატუსის შეჩერების/შეწყვეტის/დამატებით სემესტრში რეგისტრაციის შესახებ რექტორის ბრძანებების პროექტების მოსამზადებლად;

რ) ერთიანი ეროვნული/საერთო სამაგისტრო გამოცდებისთვის, მასწავლებლის მომზადების საგანმანათლებლო პროგრამისთვის, მობილობის/შიდა მობილობისთვის გამოსაცხადებელი ვაკანტური ადგილების რაოდენობისა და კოეფიციენტების განსაზღვრა პროგრამის ხელმძღვანელების/თანახელმძღვანელების და ხარისხის უზრუნველყოფისსამსახურთან ერთად და სასწავლო პროცესის ადმინისტრირების სამსახურისთვის წარდგენა;

ს) პროგრამის ხელმძღვანელთან შეთანხმებით სამაგისტრო საგანმანათლებლო პროგრამის სტუდენტის სტატუსის მოსაპოვებლად შიდა საუნივერსიტეტო გამოცდების ჩატარების ფორმატის განსაზღვრა და რექტორისთვის დასამტკიცებლად წარდგენა;

ტ) სამაგისტრო საგანმანათლებლო პროგრამაზე ჩარიცხვის მსურველი მაგისტრანტების რანჟირების დოკუმენტის შედგენისათვის საჭირო დოკუმენტაციის და ინფორმაციის სასწავლო პროცესის ადმინისტრირების სამსახურისთვის წარდგენა;

უ) სტუდენტთა/კურსდამთავრებულთა სწავლის დამადასტურებელი ცნობების, ნიშნების ფურცლის, ასევე სწავლის საფასურის ოდენობის განმსაზღვრელი ცნობებისა და რეკომენდაციების გაცემა;

ფ) ყოველ კვარტლურად სამეცნიერო - კვლევითი საქმიანობის ხელშეწყობის ცენტრისთვის შემუშავებული ფორმის შესაბამისად ანგარიშის წარდგენა, ფაკულტეტის ფარგლებში დაფინანსებული საგრანტო პროექტების განხორციელების მიმდინარეობის შესახებ;

ქ) სამუშაო სპეციფიკიდან გამომდინარე, დაწესებულების მიზნებისა და ამოცანების შესაბამისად, სხვა უფლებამოსილების განხორციელება.

# მუხლი 11. ფაკულტეტის დეკანის მოადგილე

1. ფაკულტეტის დეკანს ჰყავს მოადგილე სასწავლო მიმართულებებით.

2. დეკანის მოადგილის საქმიანობის მიზანია ფაკულტეტის ფარგლებში სასწავლო მიმართულებით არსებული საქმიანობის ხელშეწყობა. სასწავლო მიმართულებით დეკანის მოადგილის ფუნქციებია:

ა) დეკანის დავალებით სასწავლო მიმართულებით ფაკულტეტის მართვაში მონაწილეობის მიღება;

ბ) სასწავლო პროცესის ეფექტურად წარმართვის ხელშეწყობა;

გ) სასწავლო პროცესთან დაკავშირებით სტუდენტებისთვის კონსულტაციის გაწევა;

დ) სასწავლო ცხრილების შედგენაში მონაწილეობის მიღება;

ე) დეკანის ცალკეული დავალებებისა და მითითებების შესრულება.

# მუხლი 12. ფაკულტეტის სასწავლო პროცესის მართვის მენეჯერი

ფაკულტეტის სასწავლო პროცესის მართვის მენეჯერი, ანგარიშვალდებულია ფაკულტეტის დეკანის წინაშე. მისი ფუნქციებია:

ა) აბიტურიენტთა/მასწავლებლის მომზადების საგანმანათლებლო პროგრამაზე ჩასარიცხ პირთა დოკუმენტების მიღება და მათთან საგანმანათლებლო მომსახურების ხელშეკრულებების გაფორმება;

ბ) სტუდენტის სტატუსის მოპოვების/შეჩერების/შეწყვეტის/დამატებით სემესტრში რეგისტრაციის შესახებ ინფორმაციის შეგროვება და დეკანისთვის მიწოდება;

გ) სტუდენტთა პირადი საქმეების წარმოება;

დ) პროგრამის ხელმძღვანელების/თანახელმძღვანელის ჩართულობით ცხრილის შედგენის უზრუნველყოფა;

ე) სასწავლო პროცესის მონიტორინგი, ასევე აკადემიური/მოწვეული პერსონალის მიერ ლექცია/სემინარებზე დროულად გამოცხადების კონტროლი;

ვ) კრედიტების აღიარების კომისიის საქმიანობის ხელშეწყობა;

ზ) დიპლომის, დიპლომის დანართის, სერტიფიკატის გასაცემად აუცილებელი ინფორმაციის მომზადება და დეკანისთვის მიწოდება;

თ) სტიპენდიანტთა სიის დეკანისთვის წარდგენა;

ი) სტუდენტთა და აკადემიური/მოწვეული პერსონალის ინფორმირება სასწავლო პროცესთან დაკავშირებულ საკითხებზე;

კ) საკუთარი კომპეტენციის ფარგლებში სტუდენტების კონსულტირება, მათი მხარდაჭერა სასწავლო პროცესის დაგეგმვაში და მათთვის ინდივიდუალური სასწავლო გეგმის შედგენის პროცესში მონაწილეობა;

ლ) დეკანისთვის სტუდენტის სწავლის დამადასტურებელი ცნობების და ნიშნების ფურცლის პროექტების მომზადება და წარდგენა;

მ) შიდა საუნივერსიტეტო ბაზაში აკადემიური/მოწვეული პერსონალის მიერ შუალედური შეფასებების (გარდა შუალედური და დასკვნითი/დამატებითი გამოცდებისა) დროულად ასახვის მონიტორინგი;

ნ) საკუთარი კომპეტენციის ფარგლებში, შემოსულ კორესპონდენციაზე პასუხის მომზადება;

ო) სტუდენტისთვის ინფორმაციის მიწოდება შიდა საუნივერსიტეტო აქტებში განხორციელებული ცვლილებების შესახებ, ასევე ინფორმაციის მიწოდება მათი უფლებების შესახებ და საჭიროების შემთხვევაში, საკონსულტაციო შეხვედრების ორგანიზება;

პ)უნივერსიტეტის სხვადასხვა სტრუქტურულ ერთეულებთან კოორდინაცია;

ჟ) სტუდენტებთან ეფექტიანი კომუნიკაცია, სტუდენტის საჭიროებების იდენტიფიცირება და დეკანის ინფორმირება;

რ) სტუდენტთა სამეცნიერო კონფერენციების ორგანიზებაში მონაწილეობა;

ს) ფაკულტეტზე სასწავლო პრაქტიკების დაგეგმვის, ჩატარებისა და დაცვის პროცესების კონტროლი;

ტ) საბაკალავრო და სამაგისტრო ნაშრომების დაცვის კოორდინაცია;

უ) ფაკულტეტზე დაგეგმილი სასწავლო, სამეცნიერო და სხვა ტიპის ღონისძიებების ორგანიზებაში მონაწილეობა;

ფ) დეკანის სხვა დავალებების შესრულება სასწავლო და საორგანიზაციო საკითხებთან დაკავშირებით.

# მუხლი 13. სასწავლო ცენტრ(ებ)ი და სამეცნიერო-კვლევითი ინსტიტუტ(ებ)ი

ფაკულტეტზე სასწავლო და სამეცნიერო-კვლევითი მიმართულებით შესაძლოა შეიქმნას შესაბამისი მიმართულების სასწავლო ცენტრ(ებ)ი ან/და სამეცნიერო-კვლევითი ინსტიტუტ(ებ)ი.

# მუხლი 14. სამართლის ინსტიტუტი

1. სამართლის ინსტიტუტის (შემდგომში - ინსტიტუტი) მიზანია საფაკულტეტო დონეზე საგანმანათლებლო პროგრამების განვითარების ხელშეწყობის მიზნით, სამართლის მიმართულებით კვლევის განვითარებაზე ზრუნვა და დარგის კვალიფიციური მკვლევარების საუნივერსიტეტო პროცესებში ჩართვის უზრუნველყოფა. კვლევით ინსტიტუტს ხელმძღვანელობს დირექტორი.

2. ინსტიტუტის ფუნქციებია:

ა) უნივერსიტეტში თანამედროვე ცოდნაზე და ხარისხზე ორიენტირებული სამეცნიერო-კვლევითი საქმიანობის ორგანიზება;

ბ) სამეცნიერო-კვლევითი გრანტების მოძიება შესაბამისი მიმართულებით;

გ) კვლევებში უნივერსიტეტის აკადემიური პერსონალის და სტუდენტების ჩართვის ხელშეწყობა და წახალისება;

დ) ადგილობრივ, საერთაშორისო, რეგიონულ ორგანიზაციებთან, ასევე კვლევით ინსტიტუტებთან და უნივერსიტეტებთან, სამეცნიერო-კვლევითი მიმართულებით თანამშრომლობა;

ე) კვლევების შედეგების პოპულარიზაცია;

ვ) საერთაშორისო და ადგილობრივი კონფერენციების, სემინარების, სიმპოზიუმების ორგანიზების მხარდაჭერა;

ზ) პერიოდული ჟურნალის - „სამართალი და მსოფლიო“ - მომზადება და გამოცემის ორგანიზება;

თ) სამეცნიერო-კვლევითი საქმიანობის ხელშეწყობის ცენტრის მიერ მიწოდებული პერსონალის სამეცნიერო-კვლევითი პოტენციალის შეფასებისა და საზოგადოებაში მოთხოვნადი კვლევითი მიმართულებების მოკვლევის შესახებ ანგარიშების საფუძველზე, უნივერსიტეტის მისიისა და სტრატეგიის გათვალისწინებით კვლევითი პრიორიტეტების განსაზღვრა. და ფაკულტეტის საბჭოზე წარდგენა.

ი) სამეცნიერო-კვლევითი საქმიანობის ხელშეწყობის ცენტრისა და სხვა შესაბამისი სტრუქტურული ერთეულებისთვის, ინსტიტუტის ფარგლებში განხორციელებული სამეცნიერო-კვლევითი საქმიანობის შესახებ ანგარიშების პერიოდული წარდგენა;

ი1) ყოველ კვარტლურად ფაკულტეტის დეკანისთვის ინფორმაციის წარდგენა, ინსტიტუტის ფარგლებში დაფინანსებული საგრანტო პროექტების განხორციელების მიმდინარეობის შესახებ;

კ) დაწესებულების მიზნებისა და ამოცანების შესაბამისად, სხვა უფლებამოსილების განხორციელება.

3. ინსტიტუტის დირექტორის, სამეცნიერო პერსონალისა და სხვა თანამშრომლების ფუნქციები განისაზღვრება მათთან გაფორმებული შრომის ხელშეკრულების და სამუშაო აღწერილობის შესაბამისად.

# მუხლი 15. სამართლებრივი დახმარების ცენტრი

1. ფაკულტეტზე შექმნილია სამართლებრივი დახმარების ცენტრი, რომელსაც ჰყავს ხელმძღვანელი. სამართლებრივი დახმარების ცენტრი დაინტერესებულ პირებს, უწევს შემდეგი სახის იურიდიულ მომსახურებას:

ა) იურიდიული დოკუმენტის (საჩივარი, ხელშეკრულება და სხვა) შედგენა;

ბ) დაინტერესებული პირების თხოვნით, საქმიან მოლაპარაკებებში ჩართვა;

გ) ადმინისტრაციულ ორგანოებსა და პირველი ინსტანციის სასამართლოში დაინტერესებული პირის წარმომადგენლობა;

დ) მოწყვლად და მიზნობრივ  ჯგუფებში თავიანთი უფლებების შესახებ ცნობადობის გაზრდა.

2. სამართლებრივი დახმარების ცენტრის სახელით კონსულტაციის გაწევა ხორციელდება სამართლის საგანმანათლებლო პროგრამის სტუდენტების მიერ, ცენტრის ხელმძღვანელისა და შესაბამისი ლექტორის ზედახმედველობის ქვეშ.

# მუხლი 16. საგანმანათლებლო პროგრამის კომიტეტი

1. საგანმანათლებლო პროგრამის შეფასების, მოდიფიცირების, განვითარებისა და მასში ცვლილებების განხორციელების, ასევე, პროგრამის განმეორებითი/გეგმიური აკრედიტაციისათვის მომზადების მიზნით, იქმნება საგანმანათლებლო პროგრამის მუდმივმოქმედი კომიტეტი;

2. კომიტეტს ხელმძღვანელობს/თავმჯდომარეობს შესაბამისი პროგრამის ხელმძღვანელი;

3. კომიტეტის საქმიანობა და უფლებამოსილება რეგულირდება საგანმანათლებლო პროგრამების კომიტეტის რეგლამენტით, რომელიც მტკიცდება რექტორის მიერ.

# მუხლი 17. საგანმანათლებლო პროგრამის ხელმძღვანელი

1. საგანმანათლებლო პროგრამის/პროგრამებს ხელმძღვანელობს ფაკულტეტის აკადემიური პერსონალი. მოწვეული პერსონალი შეიძლება იყოს საგანმანათლებლო პროგრამის თანახელმძღვანელი.მისი ფუნქციები განისაზღვრება მასთან გაფორმებული შრომის ხელშეკრულებით

2. პროგრამის ხელმძღვანელის ფუნქციებია:

ა) საკანონმდებლო ცვლილებების გათვალისწინებით და პროგრამის აქტუალობის მიზნით, უხელმძღვანელოს პროგრამის შემუშავების, განვითარებისა და მასში ცვლილებების შეტანის პროცესს;

ბ) უზრუნველყოს საგანმანათლებლო პროგრამის კომიტეტის ხელმძღვანელობა;

გ) კოორდინაცია გაუწიოს საგანმანათლებლო პროგრამის კომიტეტის წევრების მუშაობას;

დ) საგანმანათლებლო პროგრამის განმახორცილებელ პერსონალთან კოორდინაციის ფარგლებში უზრუნველყოს პროგრამის მუდმივ გაუმჯობესებაზე ზრუნვა;

ე) უზრუნველყოს საგანმანათლებლო პროგრამის აკადემიური და მოწვეული პერსონალის მოზიდვა;

ვ) გაუწიოს კოორდინაცია არსებული სილაბუსების გადახედვას, საჭიროების შემთხვევაში, შესაბამის პირებთან კოორდინაციით, როგორც შინაარსობრივი, ასევე ტექნიკური დეტალების დახვეწას ან შეცვლას;

ზ) გაუწიოს კოორდინაცია სასწავლო მასალების და რიდერების გადახედვა და შესაბამის პირებთან კოორდინაციით, მათი სტანდარტთან შესაბამისობაში მოყვანას;

თ) უზრუნველყოს, საჭიროებისას, შეფასების არსებული სისტემის გადახედვა;

ი) შესაბამის პროგრამაზე პრაქტიკის უზრუნველყოფის მიზნით, მოიძიოს პრაქტიკის ობიექტები და ხელი შეუწყოს მათთან მემორანდუმების/ხელშეკრულებების გაფორმებას;

კ) შესაბამის თანამდებობის პირებთან მჭიდრო თანამშრომლობით, უზრუნველყოს სწავლების მეთოდოლოგიური საფუძვლის შექმნა, როგორც დოკუმენტალურ, ასევე პროგრამულ დონეზე და არსებული მეთოდოლოგიის სასწავლო კურსებში ინტეგრირება;

ლ) შესაბამის თანამდებობის პირებთან მჭიდრო თანამშრომლობით, უზრუნველყოს საგანმანათლებლო პროგრამის სწავლის შედეგების შესაბამისი სახელმძღვანელოების შესყიდვის შესახებ, ბიბლიოთეკის ხელმძღვანელისთვის ინფორმაციის მიწოდება;

მ) შესაბამის სტრუქტურულ ერთეულებთან მჭიდრო თანამშრომლობით, იზრუნოს შესაბამისი საგანმანათებლო პროგრამის პოპულარიზაციაზე.

ნ) თავისი სამუშაო სპეციფიკიდან გამომდინარე, დაწესებულების მიზნებისა და ამოცანების შესაბამისად, განახორციელოს სხვა უფლებამოსილება.

# მუხლი 18. არქეოლოგიის დეპარტამენტი

1. **არქეოლოგიის დეპარტამენტი აერთიანებს რამდენიმე მიმართულებას:**

ა) ისტორიულ - არქეოლოგიური მუზეუმი;

ბ) აკადემიკოს ანდრია აფაქიძის სახელობის არქეოლოგიის ინსტიტუტი;

გ) არქეოლოგიის ჟურნალი.

1. არქეოლოგიის დეპარტამენტს ხელმძღვანელობს დირექტორი, რომელის ფუნქციებია:

ა) მის დაქვემდებარებაში შემავალი ერთეულების/თანამდებობის პირების საქმიანობის ეფექტიანი მართვა და გუნდური მუშაობის პრინციპების დამკვიდრება;

ბ) ექსპონატების მოძიების, შეძენის, დაცვის, შენახვის, რესტავრაციის, კონსერვაციის, ექსპონირებისა და პოპულარიზაციის პროცესების ზედამხედველობა;

გ) საფაკულტეტო დონეზე საგანმანათლებლო პროგრამის განვითარების ხელშეწყობის მიზნით, არქეოლოგიის მიმართულებით კვლევის განვითარებაზე ზრუნვის ზედამხედველობა;

დ) დარგის კვალიფიციური მკვლევარების საუნივერსიტეტო პროცესებში ჩართვის ხელშეწყობა;

ე) სამეცნიერო-კვლევითი ჟურნალის „არქეოლოგია“ გამოცემის პროცესის ზედამხევდელობა და ჟურნალის პოპულარიზაციის მიზნით ჟურნალის რედაქტორთან თანამშღომლობა;

ვ) არქეოლოგიის მიმართულების პოპულარიზაცია;

ზ) თავისი სამუშაო სპეციფიკიდან გამომდინარე, დაწესებულების მიზნებისა და ამოცანების შესაბამისად, სხვა უფლებამოსილების განხორციელება.

# მუხლი 19. ისტორიულ-არქეოლოგიური მუზეუმი

1. ისტორიულ-არქეოლოგიური მუზეუმის მიზანია სამუზეუმო ექსპონატების მოძიება, შეძენა, დაცვა, შენახვა, რესტავრაცია, კონსერვაცია, ექსპონირება და პოპულარიზაცია.

2. ისტორიულ-არქეოლოგიური მუზეუმის ამოცანებია:

ა) მოიძიოს, შეიძინოს ან შემოწირულობით მიიღოს, შესაბამისი პროფილის სამუზეუმო საგნები;

ბ) განახორციელოს დაზიანებული სამუზეუმო საგნების რესტავრაცია, კონსერვაცია;

გ) ყველასთვის ხელმისაწვდომი გახადოს მუზეუმის განკარგულებაში არსებული სამუზეუმო მასალების გაცნობა;

დ) უზრუნველყოს სამუზეუმო საგნების სათანადო წესებით აღრიცხვა და შესაბამის პირობებში მათი შენახვა და დაცვა;

ე) უზრუნველყოს თავისი მიზნის ფარგლებში, აკადემიკოს ანდრია აფაქიძის სახელობის არქეოლოგიის ინსტიტუტთან თანამშრომლობით კვლევა-ძიების დაგეგმვა და განხორციელება;

ვ) თავისი სამუშაო სპეციფიკიდან გამომდინარე, დაწესებულების მიზნებისა და ამოცანების შესაბამისად, სხვა უფლებამოსილების განხორციელება.

# მუხლი 20. აკადემიკოს ანდრია აფაქიძის სახელობის არქეოლოგიის ინსტიტუტი

1. აკადემიკოს ანდრია აფაქიძის სახელობის არქეოლოგიისინსტიტუტის (შემდგომში - „არქეოლოგიის ინსტიტუტი“) მიზანია საფაკულტეტო დონეზე საგანმანათლებლო პროგრამის განვითარების ხელშეწყობის მიზნით, არქეოლოგიის მიმართულებით კვლევის განვითარებაზე ზრუნვა და დარგის კვალიფიციური მკვლევარების საუნივერსიტეტო პროცესებში ჩართვის უზრუნველყოფა. ასევე, არქეოლოგიის პოპულარიზაციის ხელშეწყობა. არქეოლოგიის ინსტიტუტს ხელმძღვანელობს დირექტორი.

2. არქეოლოგიის ინსტიტუტის ფუნქციებია:

ა) უნივერსიტეტში თანამედროვე ცოდნაზე და ხარისხზე ორიენტირებული სამეცნიერო-კვლევითი საქმიანობის ორგანიზება;

ბ) კვლევებში უნივერსიტეტის აკადემიური პერსონალის და სტუდენტების ჩართვის ხელშეწყობა და წახალისება;

გ) ადგილობრივ/საერთაშორისო/რეგიონულ ორგანიზაციებთან, ასევე კვლევით ინსტიტუტებთან და უნივერსიტეტებთან, სამეცნიერო-კვლევითი მიმართულებით თანამშრომლობა;

დ) კვლევების შედეგების პოპულარიზაცია;

ე) სამეცნიერო კონფერენციების, სიმპოზიუმების, კონგრესების, არქეოლოგიური ექსპოზიციების, გამოფენების და სხვა ღონისძიებების ორგანიზება;

ვ) საველე არქეოლოგიური დაზვერვების განხორციელება, როგორც საქართველოში, ასევე მის ფარგლებს გარეთ;

ზ) საველე არქეოლოგიური გათხრების წარმოება, როგორც საქართველოში, ასევე მის ფარგლებს გარეთ;

თ) გათხრების შედეგად მოპოვებული მასალების წინასწარი კამერალური, ლაბორატორიული დამუშავება/შესწავლა/რესტავრაცია;

ი) არქეოლოგიით დაინტერესებულ პირთა და ტურისტთა ჩართვა საველე სამუშაოებში;

კ) სტუდენტური პრაქტიკის, სტაჟირების ხელშეწყობა. ახალგაზრდობის ჩართვა საველე პრაქტიკასა და არქეოლოგიურ კვლევებში.

ლ) სამეცნიერო-კვლევითი ჟურნალის „არქეოლოგია“ გამოცემის ორგანიზება;

მ) სამეცნიერო-კვლევითი საქმიანობის ხელშეწყობის ცენტრის მიერ მიწოდებული პერსონალის სამეცნიერო-კვლევითი პოტენციალის შეფასებისა და საზოგადოებაში მოთხოვნადი კვლევითი მიმართულებების მოკვლევის შესახებ ანგარიშების საფუძველზე, უნივერსიტეტის მისიისა და სტრატეგიის გათვალისწინებით კვლევითი პრიორიტეტების განსაზღვრა და ფაკულტეტის საბჭოზე წარდგენა.

ნ) სამეცნიერო-კვლევითი საქმიანობის ხელშეწყობის ცენტრისა და სხვა შესაბამისი სტრუქტურული ერთეულებისთვის, არქეოლოგიის ინსტიტუტის ფარგლებში განხორციელებული სამეცნიერო-კვლევითი საქმიანობის შესახებ ანგარიშების პერიოდული წარდგენა;

ო) ყოველ კვარტლურად ფაკულტეტის დეკანისთვის ინფორმაციის წარდგენა, არქეოლოგიის ინსტიტუტის ფარგლებში დაფინანსებული საგრანტო პროექტების განხორციელების მიმდინარეობის შესახებ;

პ) დაწესებულების მიზნებისა და ამოცანების შესაბამისად, სხვა უფლებამოსილების განხორციელება.

3. ინსტიტუტის დირექტორის ფუნქციები განისაზღვრება მასთან გაფორმებული შრომის ხელშეკრულების და სამუშაო აღწერილობის შესაბამისად.

# მუხლი 21. დასკვნითი და გარდამავალი დებულებები

1. წინამდებარე დებულების ძალაში შესვლის შემდეგ, მთლიანად ან ნაწილობრივ ძალადაკარგულად ჩაითვალოს უნივერსიტეტის ის სამართლებრივი აქტები, რომლებიც სხვაგვარად აწესრიგებენ ამ დებულებით გათვალისწინებულ ურთიერთობებს.
2. სამართლის, ჰუმანიტარულ და სოციალურ მეცნიერებათა ფაკულტეტის საბჭო განისაზღვროს აღნიშნული სტრუქტურული ერთეულის დამტკიცებამდე მოქმედი სამართლის, განათლების, ბიზნესისა და ტექნოლოგიების ფაკულტეტის საბჭოს უფლებამონაცვლედ (სამართლის საბაკალავრო, კერძო სამართლის სამაგისტრო, არქეოლოგიის საბაკალავრო, საბაზო/საშუალო საფეხურის მათემატიკის მასწავლებლის მომზადების ინტეგრირებული (საბაკალავრო-სამაგისტრო), საბაზო/საშუალო საფეხურის ფიზიკის, ქიმიის, ბიოლოგიის მასწავლებლის მომზადების ინტეგრირებული (საბაკალავრო-სამაგისტრო), მასწავლებლის მომზადების, საერთაშორისო ურთიერთობების საბაკალავრო საგანმანათლებლო პროგრამების ნაწილში და აღნიშნული პროგრამების ფარგლებში მოქმედი აკადემიური პერსონალი განისაზღვროს სამართლის, ჰუმანიტარულ და სოციალურ მეცნიერებათა ფაკულტეტის საბჭოს წევრად).
3. სამართლის, ჰუმანიტარულ და სოციალურ მეცნიერებათა ფაკულტეტი განისაზღვროს აღნიშნული სტრუქტურული ერთეულის დამტკიცებამდე მოქმედი სამართლის, განათლების, ბიზნესისა და ტექნოლოგიების ფაკულტეტის უფლებამონაცვლედ (სამართლის საბაკალავრო, კერძო სამართლის სამაგისტრო, არქეოლოგიის საბაკალავრო, საბაზო/საშუალო საფეხურის მათემატიკის მასწავლებლის მომზადების ინტეგრირებული (საბაკალავრო-სამაგისტრო), საბაზო/საშუალო საფეხურის ფიზიკის, ქიმიის, ბიოლოგიის მასწავლებლის მომზადების ინტეგრირებული (საბაკალავრო-სამაგისტრო), მასწავლებლის მომზადების, საერთაშორისო ურთიერთობების საბაკალავრო საგანმანათლებლო პროგრამების ნაწილში).
4. ფაკულტეტის საბჭოს ფორმირება განხორციელდეს არაუგვიანეს 1 (ერთი) თვის ვადაში.

*დანართი N1*

ევროპის უნივერსიტეტი

ფაკულტეტის საბჭოში აფილირებული პერსონალი წევრის არჩევნები - 202\_\_ წელი

**საარჩევნო ბიულეტენი N \_\_\_\_\_\_**

**სარეგისტრაციო ბარათი**

- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -

ევროპის უნივერსიტეტი

ფაკულტეტის საბჭოში აფილირებული პერსონალი წევრის არჩევნები - 202\_\_\_ წელი

**საარჩევნო ბიულეტენი N \_\_\_\_\_\_**

**კენჭისყრის ბარათი**

|  |  |  |  |  |
| --- | --- | --- | --- | --- |
| N |  | **კანდიდატის სახელი** | **კანდიდატის გვარი** |  |
| **1** |  |  |  |  |
| **2** |  |  |  |  |
| **3** |  |  |  |  |
| **4** |  |  |  |  |
| **5** |  |  |  |  |
| **6** |  |  |  |  |
| **7** |  |  |  |  |
| **8** |  |  |  |  |
| **9** |  |  |  |  |
| **10** |  |  |  |  |

*დანართი N2*

**შპს ევროპის უნივერსიტეტი**

**ფაკულტეტის საბჭოში აფილირებული პერსონალი წევრის**

**ამომრჩეველთა სარეგისტრაციო ჟურნალი**

|  |  |  |  |  |  |
| --- | --- | --- | --- | --- | --- |
| № | სახელი | გვარი | პირადი N | ამომრჩევლის ხელმოწერა | რეგისტრატორის ხელმოწერა |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

1. *ფაკულტეტის საბჭოზე საბაკალავრო/სამაგისტრო ნაშრომის/პროექტის* ხელმძღვანელ(ებ)ის და *რეცენზენტ(ებ)ის დამტკიცების საკითხის ინიცირებას ახდენს ფაკულტეტის დეკანი.* [↑](#footnote-ref-1)
2. *გამოთქვას საკუთარი მოსაზრება განსახილველ საკითხთან დაკავშირებით.* [↑](#footnote-ref-2)